הדרך לשלום רצופה שקרים? - הכל שקרים
ברוב המסורות המקראיות מוצג אהרון הכהן כ"שחקן משנה" בהצגה הגדולה של אלוהים ומשה. דמותו המקראית חסרת מאפיינים מובהקים, ומזמינה את לומדי התורה להציע לה את מרכיבי האישיות הייחודיים החסרים כל כך בסיפור.
וכיצד היה אהרון רודף שלום? כך מסופר באבות דרבי נתן, נוסח א, פרק יב.
"שני בני אדם שעשו מריבה זה עם זה. הלך אהרן וישב לו אצל אחד מהם, ואמר לו: 'בני, ראה חברך מהו אומר, מטרף את לבו וקורע את בגדיו. אומר: אוי לי, היאך אשא את עיניי ואראה את חברי. בושתי הימנו שאני הוא שסרחתי עליו'. הוא יושב אצלו עד שמסיר קנאה מלבו. והולך אהרן ויושב לו אצל האחר, ואומר לו: 'בני, ראה חברך מהו אומר מטרף את לבו וקורע את בגדיו, ואומר אוי לי, היאך אשא את עיניי ואראה את חברי. בושתי הימנו שאני הוא שסרחתי עליו'. הוא יושב אצלו עד שמסיר קנאה מלבו. וכשנפגשו זה בזה גפפו ונשקו זה לזה"
(מתוך מאמר של רוחמה וייס שפורסם באתר ynet)
תגיות: אהרון הכהן, הכל שקרים, יהדות, מלחמות לא קורות מעצמן, מפורסמים, רודף שלום, רוחמה וייס, שלום